stanford-oval/wikipedia huggingface dataset:
זאב בסרגליק
הערות שוליים

↑  טופס רישום הכניסה של בסרגליק לאושוויץ, באתר arolsen-archives.org (בגרמנית).
↑  זאב בסרגליק, באתר מוזיאון ארצות הברית לזכר השואה (באנגלית).
↑  דפי עד שמילא זאב בסרגליק למשפחתו, באתר יד ושם.
↑  כרטיס הרישום של בסרגליק במחנה לנדסברג, באתר arolsen-archives.org (באנגלית).
↑  "איחוד" אלוף הכדורגל במחנות לשנת 1947/48, דבר, 6 בפברואר 1948.
↑  טניס שולחן, הַבֹּקֶר, 23 בדצמבר 1951.
↑  שני חברי הפועל יפו ראשונים בתחרויות מכבי, על המשמר, 11 בינואר 1950.
↑  הכל במחצית השנייה, על המשמר, 17 באפריל 1949.
↑  האם גם זה ספורט?, דבר, 24 באפריל 1950.
↑  בספורט, חרות, 24 בדצמבר 1954.
↑  אורי שטרק, כרטיס השחקן הוחזר לבסרגליק, מעריב, 6 במרץ 1975.
1 2  ברוך פורמן, "התותח הארמני של מכבי יפו", בן המיעוטים הראשון ששיחק בנבחרת ישראל בכדורגל, בתוך: "בתנועה"-כתב העת למדעי החינוך הגופני והספורט, כרך יג', חוברת 2, הוצאת המכללה האקדמית בוינגייט, 2021, עמוד 115.
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 69.
↑  הערב בירור פרשת המאמן בסרגליק, מעריב, 27 בדצמבר 1961.
↑  דב גולדשטיין, בית ספר למאמנים, מעריב, 20 באפריל 1962.
↑  מאיר גבאי, בית"ר ירושלים-הפועל לוד 0:1, מעריב, 10 בינואר 1965.
↑  בסרגליק ימשיך בראשון לציון, דבר, 13 ביולי 1967.
↑  צעירי חולון הפתיעו, מעריב, 3 בדצמבר 1967.
↑  יצחק פרי, בובק הצטיין בראשון לציון, מעריב, 15 בנובמבר 1970.
↑  הכדורגל הנשי הולך מחיל אל חיל, דבר, 21 במרץ 1971.
↑  כל קבוצות ליגה א' כבר החתימו מאמנים, מעריב, 15 באוגוסט 1971.
↑  רון אביטל, 2 מטרות הושגו, מעריב, 18 במרץ 1973.
↑  אשר גולדברג‏, "אני הצלתי את הפועל ת"א מפירוק", באתר וואלה, 30 בדצמבר 2022
↑  שחקנים של המאמן בסרגליק בבית הסוהר, מעריב, 11 בדצמבר 1978.
↑  אורי שטרק, לזרוס חולון-שדה חמד 1:2, מעריב, 23 בדצמבר 1979.
↑  רות בסרגליק באתר GRAVEZ.
↑  גביע בסרגליק ז"ל להפועל חולון, מעריב, 2 במאי 1984.
↑  יצחק עזרא, ערב של כדורגל ונוסטלגיה בחולון, חדשות, 12 ביולי 1992.
טרילוגיית עדים

| --- | --- |

כרזת הטרילוגיה
 בימוי:  קונסטנטין פאם 
 הופק בידי:  קונסטנטין פאם   יאן פישר רומנובסקי   אלכסיי פטרוחין   יגור אודינצוב   יורי יגרושה
 תסריט:  קונסטנטין פאם   מקסים ווסקובויניקוב   סרגיי רחלין
 שחקנים ראשיים:  אוליאנה ילינה   איליה אוגלאבה   אוקסנה פנדרה   פיליפ יאנקובסקי   אנה צ'ורינה   לן קודריאוויצקי   מיכאיל גורבוי
 מוזיקה:  יגור רומננקו
 צילום:  אוטבק דז'וראייב   מארק גייצ'אק   סרגיי נוביקוב   אסן סופוב
 מדינה:  רוסיה 
 חברת הפקה:  Costa Fam Production Russian Film Group ARK Pictures
 חברה מפיצה:  Karo Roskino MAVO Productions
 הקרנת בכורה:  נעליים: 2012   ברוטוס: 2016   כינור: 23 ביוני 2017
 משך הקרנה:  עדים: 20 דקות ברוטוס: 35 דקות כינור: 35 דקות
 שפת הסרט:  גרמנית   רוסית   יידיש
 סוגה:  דרמה היסטורית
 witnessesmovie.com
 דף הסרט ב־IMDb
 
טרילוגיית "עדים" (ברוסית: Киноальманах Свидетели) הוא דרמה היסטורית המורכבת משלושה סרטים קצרים בבימויו של קונסטנטין פאם. הסדרה כוללת שלושה סרטים קצרים באורך של 35 דקות כל אחד ("נעליים", "ברוטוס" ו "כינור") שהמכנה המשותף בין כולם הוא זכר השואה. הפקת הטרילוגיה הושלמה בשנת 2017.
הסרטים הופקו בסיוע פדרציית הקהילות היהודיות של רוסיה, המרכז לקולנוע תיעודי, מרכז הנוער של איחוד הקולנוענים הרוסי, חברת ROSKINO ובתמיכת משרד התרבות של הפדרציה הרוסית.
הטרילוגיה כולה הוקרנה לראשונה בבית הקולנוע "אוקטובר" שבמוסקבה, ביום השואה הבינלאומי, ב-27 בינואר 2018. הטרילוגיה גם הוקרנה בישראל באולם רפפורט בחיפה ב-6 בפברואר 2018, בסינמטק ירושלים ב-8 בפברואר 2018 וב-10 בפברואר 2018 בתיאטרון גשר בתל אביב, בנוכחות הבמאי.
רעיון

"עדים" הוא הסרט האמנותי הראשון באורך מלא בחבר המדינות המוקדש לזיכרון השואה. לדברי הבמאי, קונסטנטין פאם, הרעיון לפרויקט נולד באתר ההנצחה אושוויץ, ליד הוויטרינה שבה מוצגים אלפי זוגות נעליים של קורבנות המחנה. בעולם כמעט ואין משפחות יהודיות שלא איבדו, במהלך מלחמת העולם השנייה, מישהו מיקיריהם. במהלך הטיהורים שנערכו בשנים 1933–1945 נרצחו למעלה מ-11 מיליון אנשים, מתוכם כ-6 מיליון יהודים. הפרויקט נועד להנציח את הקורבנות.
השואה מוצגת מנקודת מבטם של זוג נעליים - בסרט "נעליים"; של כלב רועה גרמני - בסרט "ברוטוס"; של כלי נגינה - בסרט "כינור". כל אחד מהסרטים מהווה נקודת מבט מיוחדת על אירועי אותה תקופה. אלו חלק מה"טרגדיות הקטנות" שהרכיבו את הטרגדיה הגדולה ביותר שחוותה האנשות במאה ה-20.
הפקה

פיתוח הסרטים הלל עם הפקת הסרט "נעליים" משנת 2012. הבמאי קונסטנטין פאם החליט לנסות לספר את השואה מנקודת מבט לא שגרתית וליצור סדרת סרטים קצרים בנושא. כך הופקו הסרטים "נעליים", "ברוטוס" ו"כינור".
בכורת הסרט הראשון, "נעליים", הייתה בפסטיבל הסרטים של קאן, ה-66 במספר. שבו הוצג במסגרת Short Film Corner גם חלקים מהסרט "ברוטוס". בשנת 2013 רוסקינו פעל בארצות הברית להשגת מימון להמשך הסדרה.
הסרט הופק ברוסיה, צ'כיה ובלארוס בשיתוף פעולה עם מפיקים מארצות הברית ומישראל.
הסרטים > נעליים

עלילת הסרט מתרחשת בשנות ה-30 של המאה העשרים ובשנות ה-40 של המאה העשרים ומגוללות את קורותיהם של זוג נעלי עקב אדומות למן ההתחלה, בחלון הראווה של חנות נעליים בפולין ועד לסוף המר של בעליהן בחדר המוצגים באתר ההנצחה אושוויץ. ייחודיות הסרט הוא בכך שהדמות הראשית הם הנעליים. לא רואים את פני הדמויות ואין דו-שיח בסרט ומושמעת רק מוזיקה סימפונית ברקע.
צילומי הסרט נערכו בפראג, פריז וורשה. שלבי ההפקה נמשכו למעלה משנה בעוד הצילומים עצמם נמשכו 20 יום בלבד ונטלו בו חלק למעלה מ-400 איש.
הסרט הצליח מאוד בפסטיבלים שבהם הוצג וגרף ביקורות חיוביות. בשנת 2013 היה מועמד לפרס אוסקר לסרט הקצר הטוב ביותר והיה הסרט הרוסי הראשון בקטגוריה זו.
הסרטים > ברוטוס

הסרט מגולל את קורותיו של כלב רועה גרמני בשם ברוטוס. חוקי נירנברג מפרידים את הכלב מבעליו היהודי. הוא נלקח על ידי קצין נאצי ומאומץ על ידו. עד מהרה הוא הופך לכלב שמירה באחד ממחנות הריכוז ומאומן לרדוף אחר האסירים היהודים. הסרט מבוסס על סיפורו של הסופר הצ'כי לודוביק אשכנזי.
הקרנת הבכורה של הסרט נערכה במהלך פסטיבל הסרטים הבינלאומי במוסקבה 2016.
הסרטים > כינור

עלילת הסרט מבוססת על סיפור מאת יוסי תבור אודות גורלו של כינור ששרד את אימי המלחמה ההיא. הסרט נפתח בייצור הכינור בתחילת המאה ה-20 בנירנברג, שנשלח כשי לילד יהודי ומסתיים כמאה שנה לאחר מכן בקונצרט הנערך למרגלות הכותל המערבי.
הסרט מועמד לפרס אוסקר בקטגוריית הסרט הקצר הטוב ביותר ולטקס פרסי נשר הזהב הרוסי ה-16 בקטגוריית הסרט הקצר הטוב ביותר.
ראו גם

סוביבור (סרט)
גן עדן (סרט, 2016)
השואה
הערות שוליים

↑  NYFA Grad Konstantin Fam Begins Pre-Production on Final Part of Trilogy “Witnesses”. NYFA
↑  The feature film about the Holocaust was withdrawn supported by the Federation of Jewish Communities of Russia
↑  Художественный фильм о Холокосте снимается при поддержке Федерации еврейских общин России.NewsRU
↑  סדרת סרטים "העדים" המתייחסת לשואה הוצגה בישראל
↑  Mavo cinema talk - הקרנת בכורה בישראל של טרילוגיה "עדים" ומפגש עם קונסטנטין פאם
↑  A filmmaker's silent Holocaust tale. sandiegouniontribune.com
↑  Режиссёр «Туфелек» летом приступит к съемкам продолжения проекта о жертвах холокоста
↑  Презентации проекта «Свидетели» прошла на кинорынке в Канне. РИА Новости
↑  The presentation of the project "Witnesses" took place at Film Market in Cannes. RIA News
↑  ROSKINO expands its presence on HULU's platforms and enters collaboration with AMAZON and summarize results of AFM
↑  Беларусь совместно с Израилем и США примет участие в съемках киноальманаха «Свидетели» о войне и Холокосте. NAVINY.BY - белорусские новости/
↑  Компания РОСКИНО представила альманах Константина Фама «Свидетели» на конференции-питчинге и приняла участие в Локейшн-шоу. РОСКИНО
↑  Belarus will take part in the filming of the Trilogy "Witnesses" about the war and the Holocaust with Israel and the United States. naviny.by
↑  Shoes,’ in just 18 minutes, quite a feat. sdjewishworld.com
↑  Константин Фам: «Хочу делать кино, интересное для всей семьи». МЦ СКРФ
↑  Fam’s Holocaust film ‘Shoes’ makes big impact. Russia Beyond The Headlines
↑  Фильм молодого режиссёра Константина Фама выдвинут на «Оскар» одновременно со «Сталинградом» Федора Бондарчука. НОВАЯ ГАЗЕТА
↑  Короткометражка "Туфельки" поборется за номинацию на "Оскар". РИА Новости
↑  Holocaust's red shoes
↑  Short film "Shoes" will compete for the nomination for "Academy Awards". RIA
↑  "Брут" идет к своему зрителю. filmz.ru
↑  Фандера и Янковский снова появятся на экране вместе. Peopletalk
↑  Upcoming film captures the Holocaust through the eyes of a dog. Calvertjournal
↑  Oksana Fandera and Filipp Yankovsky will play in a movie about the Holocaust. www.jewish.ru
↑  Oksana Fandera and Philip Jankowski will appear on the screen together again. people talk.ru
↑  ФЕОР: фильм «Брут» покажет Холокост глазами собаки. РИА Новости
↑  В России снимают фильм о Холокосте глазами немецкой овчарки. ЭХО Москвы
↑  Short film competition. 38 MIFF
↑  Конкурс короткометражных фильмов. 38 ММКФ
↑  На ММКФ представили фильм «Брут» с Оксаной Фандерой и Филиппом Янковским. Tele.ru
↑  Заключительная часть киноальманаха о жертвах Холокоста выдвинута на премию "Оскар" от России. Newsru.com (11.10.2017)
↑  Short Russian Holocaust film Violin to seek Oscar, says producer
בריאות האם

בריאות האם מתייחסת לבריאות האישה במהלך ההיריון, הלידה והתקופה שלאחר הלידה. השאיפה היא שלאורך שלושת השלבים, האם והתינוק יחוו חוויה חיובית ובריאותם ורווחתם תישמר. יתרה מכך, השאיפה היא לצמצם מקרי מוות וחולי בקרב האימהות. אף על פי שנעשו צעדים משמעותיים למען מימוש השאיפה הזו, נכון ל-2017 כ-295,000 נשים נפטרו במהלך או לאחר הלידה. שאיפות אלו יכולות להתממש במספר דרכים כמו סבסוד שירותי בריאות, מתן מידע הקשור בבריאות האם, עידוד תכנון משפחה באופן שקול ועידוד מעקב רציף במהלך ההיריון.Maternal and newborn health, www.unicef.org (באנגלית)
תחלואה ותמותה בקרב אימהות

ארגון הבריאות העולמי (World health organisation - WHO) מעריך כי בשנת 2015 כ-300,000 נשים נפטרו במהלך ההיריון. מקרים אלו נעים בין דימום חמור לדיסטוציה (באנגלית: Obstructed labour, לידה חסומה, מצב בו העובר מנוע מלעבור את האגן בשל היותו חסום פיזית בעת הלידה). כאשר נשים רבות קיבלו גישה לתכנון משפחה נכון, לשיעורים בנושא כישורי לידה וסיוע במקרי חירום רפואיים במהלך הלידה, שיעור התמותה בקרב אימהות ירד בכ-44% אשר מהווים ירידה של כ-2.3% מאחוז המוות השנתי בקרב אימהות מ-1990 ועד 2015. בעוד שחלה ירידה בתמותת האימהות העולמית, עוד יש הרבה לאן לשאוף בתחום. שיעורי תמותת אימהות גבוהים עדיין קיימים במדינות במצב סוציו-אקונומי בינוני ונמוך. מדינות אפריקה שמדרום לסהרה מהוות כיותר ממחצית ממקרי המוות הללו, מדינות דרום אסיה מהוות כשליש. שליש ממקרי תמותת האימהות הכולל מתרחשים בהודו ובניגריה. בכל יום נפטרים כ-7000 תינוקות בחודש הראשון לחייהם. ב-2019 מספר הנפטרים השנתי עמד על כ-2.4 מיליון נפטרים מכל רחבי העולם. נוסף על כך, בכל יום נפטרות כ-810 נשים מכל רחבי העולם מסיבוכים בני מניעה הקשורים להריון וללידה. במדינות אפריקה הדרומיות לסהרה נרשם האחוז הגבוה ביותר לתמותה בקרב תינוקות ואימהות. בקצב זה 48 מיליון ילדים מתחת לגיל 5 צפויים למות בין השנים 2020–2030, כמחציתם תינוקות. מות האם פוגע במשפחה באופן ישיר ומגביר את סיכון הילוד למות לפני יום הולדתו השני.Maternal and newborn health, www.unicef.org (באנגלית)
גורמים המשפיעים על בריאות האם > עוני וגישה לשירותי בריאות

יותר מחצי מיליון נשים בשנה נפטרות עקב סיבוכי לידה והריון. למעשה, כ-99 אחוזים מתמותת האימהות מתרחש במדינות בעלות הכנסה ממוצעת נמוכה. באירופה ומרכז אסיה, יחס התמותה בקרב אימהות הוא כ-44 מקרי מוות מתוך כ-100,000 לידות תקינות. לעומת זאת, באפריקה שמדרום לסהרה החס עומד על 900 מקרי מוות מתוך כ-100,000 לידות. יתרה מכך, עבור כל אישה שמאבדת את חייה במהלך ההיריון והלידה ישנן בין 15 ל-30 נשים שסובלות מחולי או נכות כרונית. ניתן לראות קשר מובהק בין אזורים בהם הרמה הסוציו אקונומית של המדינות נמוכה יחסית לבין אחוז תמותת האימהות והתינוקות באותם אזורים.
גורמים המשפיעים על בריאות האם > עוני וגישה לשירותי בריאות > טיפול לפני הלידה

בארצות הברית מומחים ממליצים על בין 13 ל-14 ביקורים אצל רופא נשים במהלך ההיריון החל מהשבוע ה-8–10. הדבר מאפשר אבחון וטיפול מוקדם של מצבים רפואיים מסוימים העלולים לפגוע בעובר ובאם כגון זיהום ולדי, סכרת הריונית ורעלת הריון. כמו כן, הדבר מאפשר מענה לשאלות ולחששות מצד ההורים. טיפול טרום הריוני הוא קריטי לשיפור הסיכויים להריון ולידה בריאים לאם ולתינוק. בהשוואה לאימהות שעברו טיפול טרום לידתי, הסיכוי של אימהות שלא קיבלו טיפול טרום לידתי ללדת תינוק בתת-משקל (פג) הוא פי שלושה. סיכויים של האימהות שלא קיבלו טיפול טרום לידתי ללדת תינוק שימות בזמן ינקות הוא גבוה פי חמישה מאימהות שכן קיבלו טיפול טרום לידתי. תינוקות הנולדים בתת-משקל או בלידה מוקדמת הם בעלי סיכון גבוה יותר לסיבוכים נוספים בהמשך חייהם. למשל, מוות בעריסה, בעיות בדרכי הנשימה ומערכת העיכול וסיבוכים כרוניים נוספים. אימהות שלא מקבלות טיפול טרום לידתי ראוי נמצאות בסיכון גבוה יותר פי 3–4 למוות מסיבוכים שאחרי לידה מאלו שאכן קיבלו טיפול ראוי.
גורמים המשפיעים על בריאות האם > תנאים קיימים > איידס/ HIV

אחוז הנשים בהריון הנושאות את נגיף הHIV משתנה ממדינה למדינה ונע בין אחוז לארבעים אחוז, כשבמדינות אפריקה ואסיה השיעור הגבוה ביותר. לאיידס / HIV בקרב אימהות השפעה נרחבת על בריאות הילוד,The State of the World's Children, www.unicef.org (באנגלית) בעיקר במדינות עניות הלוקות בחסר בגזרת החינוך והמידע המונגש בנושא.Kadidiatou Toure, Rotimi Sankore, Shyama Kuruvilla, Elisa Scolaro, Flavia Bustreo, Babatunde Osotimehin, Positioning women's and children's health in African union policy-making: a policy analysis, Globalization and Health 8, 2012-02-16, עמ' 3 doi: 10.1186/1744-8603-8-3 בזמן ההיריון, נישאות איידס / HIV הן בעלות סיכון גבוה יותר לשחפת או מלריה במדינות מתפתחות.Content Source: CDC’s HIV BasicsDate last updated: February 26, 2021, Preventing Mother-to-Child Transmission of HIV, HIV.gov, ‏2021-02-26 (באנגלית) 28% ממקרי המוות בקרב אימהות קורים עקב לידה חסומה, כשהסיבות העקיפות לסיבוכים שונים בזמן הלידה הן מלריה, אנמיה, איידס ומחלות בכלי הדם.
גורמים המשפיעים על בריאות האם > תנאים קיימים > פעילות גופנית

מומלץ לבצע פעילות גופנית במהלך ההיריון בהתאם למצב הבריאותי של האם ולאחר התייעצות עם הרופא המטפל.
פעילות גופנית בזמן הריון תורמת לבריאות האם והעובר בדרכים רבות:פעילות גופנית בזמן ההריון, באתר www.clalit.co.il
שיפור הדימוי העצמי.
שמירה על משקל יציב.
מניעה והפחתה של כאבים.
שיפור זרימת הדם (מסייע בהורדת בצקות).
שיפור השינה במהלך הלילה.
סיוע בעיכול ומניעת עצירות.
מניעת התפתחות של דליות ברגליים.
הפחתת רמת החרדה, הדיכאון והמתח.
חיזוק שרירי הבטן, שרירי רצפת האגן ושיפור היציבה המקל על תהלך ההיריון (מפחית כאבי גב במהלך ההיריון) והלידה.
איזון רמת הסוכר בדם והפחתת הסיכון לסוכרת הריונית.
גורמים המשפיעים על בריאות האם > היגיינת הפה

היגיינת הפה הוכחה כבעלת השפעה ישירה על רווחתם של הן האם והן העובר והילוד.
גורמים המשפיעים על בריאות האם > היגיינת הפה > החשיבות של היגיינת פה תקינה

בריאות הפה חשובה במיוחד בתקופת ההיריון ואחריה לבריאות האם ולבריאות הילד. על כן, חשוב מאוד לבצע הסברה מקיפה בנושא עבור אימהות, שכן הזנחה של בריאות הפה וחוסר שמירה על היגיינת הפה עלולים לפגוע בבריאותה ובבריאות העובר.
גורמים המשפיעים על בריאות האם > היגיינת הפה > שינויים פיזיולוגיים בפה במהלך ההיריון

השינויים הפיזיולוגיים החלים בפה במהלך הפיזיולוגיה של ההיריון עקב הזנחת היגיינת הפה מתרחשים בעיקר עקב תנודות ההורמונים. תנודות ההורמונים מגבירות את סיכויי האישה בהריון לזיהומים אורליים שונים בפה כגון מחלות חניכיים ופגיעה ביכולת של הגוף לשקם רקמות רכות. יתרה מכך, במהלך ההיריון החניכיים עלולות לגדול ולהתנפח, ולעיתים לכסות את כל כותרת השן. בדרך כלל לאחר הלידה החניכיים חוזרות למקומן, במקרים שבהם זה לא קרה באופן טבעי ניתן לבצע הליך רפואי מתאים אצל רופא השיניים. מחקרים רבים הוכיחו שהזנחת הטיפול בחניכיים עלול לגרום להשפעות שליליות שונות כגון איבוד שיניים, מחלות כלי דם, שבץ וסיבוכים במהלך הלידה.
גורמים המשפיעים על בריאות האם > היגיינת הפה > עששת בקרב אימהות והשפעותיה על העובר

מחלה שכיחה נוספת בקרב אימהות היא העששת. העששת עלולה לעבור מהאם לעובר, מושבות החיידקים מועברות דרך הרוק.
גורמים המשפיעים על בריאות האם > גזע ואתניות

ממצאים ממחקרים שנעשו על ידי מרכז לבקרת מחלות ומניעתן (CDC) מצביעים על קשר בין גזע ואתניות לבין שיעור התמותה. ב-2013 המרכז לבקרת מחלות ומניעתן מצא כי שיעור תמותת האימהות מקרב הנשים האפרו-אמריקאיות והנשים ההודיות בארצות הברית גבוה פי שלושה עד ארבעה אחוזים מנשים לבנות. רוב מקרי המוות נבעו ממחלות שניתן היה למנוע אותן אם היו מאבחנים ומטפלים בהן בשלבים המוקדמים שלהן. בעוד אחוז התמותה ממחלות אלו היה גבוה בקרב נשים אפרו-אמריקאיות והודיות בארצות הברית, אחוז הנשים שאובחנו במחלות ככלל היה זהה בין כל הגזעים. הCDC מציע מספר הסברים לממצאים אלו, ביניהם גזענות ויחס מפלה מצד הרופאים. שכן, בעוד שסטטוס סוציו אקונומי ורמת ההשכלה מהווים פקטורים אפשריים, ניתן לראות בכל אחת מקבוצות הסוציו אקונומיות ורמות ההשכלה הבדלים משמעותיים בין נשים מגזע ואתניות שונה.Pregnancy Mortality Surveillance System | Maternal and Infant Health | CDC, www.cdc.gov, ‏2020-11-25 (באנגלית אמריקאית)
גורמים המשפיעים על בריאות האם > דת

עקב חוסר הרגישות וחוסר הידע בנושאי דת של רופאים, נשים מדת השונה לזו של הרופאים קיבלו טיפול שאינו מיטיב איתן במלוא האחוזים. לדוגמה, נשים מוסלמיות שהיגרו לקנדה סבלו מטיפול לקוי. על מנת לספק סביבה בטוחה ומכילה יותר עבור הנשים המוסלמיות במקרה זה, היה צריך לספק יותר תמיכה שתתקשר עם דתן והמסורות הכלולות בה. נוסף על כך, אפליה הנעשית על ידי רופאים משפיעה גם היא על טיב הטיפול הרפואי שנשים מדתות מופלות מקבלות.
השפעות על בריאות הילד והתפתחותו > בריאות האם לפני הלידה

טיפול סדור לפני הלידה מהווה חלק חשוב מבריאות האם. מומלץ ומצופה שנשים לפני הריון יבצעו סדרת בדיקות הכוללת לפחות ארבעה ביקורים אצל הרופא/ה, על מנת לנטר את בריאות העובר ולאבחן מחלות וזיהומים בשלביהם המוקדמים אם קיימים. במהלך ביקורים אלו הנשים מקבלות עצות וטיפים בנושאי תזונה והיגיינה על מנת לשפר את בריאותן לפני ואחרי הלידה. נוסף על כך, בביקורים אלו הן יכולות לקבל תכנון טרום לידתי הכולל בין היתר מידע מפורט על קבלת טיפול רפואי במידת הצורך והנחיות בעת מצב חירום רפואי.Maternal health, United Nations Population Fund (באנגלית)
השפעות על בריאות הילד והתפתחותו > לידה וזיהומים המועברים במגע מיני

הרפס העובר במגע מיני, עלול לעבור לעובר בעת יציאתו מתעלת הלידה. לתינוקות של נשים בהריון הסובלות מהרפס, העוברים דרך תעלת הלידה המזוהמת, יש סיכוי של 25% יותר לקבל נזק מוחי, וסיכוי של אחד לשלוש למות. איידס / HIV יכול גם הוא לעבור לעובר מהאישה ההריונית, בעקבות מגע של נוזלי הגוף של האם והעובר. לעיתים, אימהות במדינות מתפתחות, בוחרות ללדת בניתוח קיסרי כדי למנוע מצב של העברת הנגיף דרך תעלת הלידה. עם זאת, אופציה זו אינה אפשרית תמיד במדינות מתפתחות.James McIntyre, Glenda Gray, What can we do to reduce mother to child transmission of HIV?, BMJ : British Medical Journal 324, 2002-01-26, עמ' 218–221
השפעות על בריאות הילד והתפתחותו > תקופה לאחר הלידה

באופן גלובאלי, יותר מ-8 מיליון מתוך 136 הנשים היולדות בכל שנה סובלות מדימום כבד לאחר הלידה. דימום כבד זה מהווה רבע ממקרי המוות בקרב אימהות במהלך הלידה, ומהווה הגורם המשמעותי ביותר למוות במהלך הלידה, בעיקר במדינות מתפתחות.עבור כל אישה הנפטרת מלידה, יש בין 20 ל-30 נשים הסובלות מסיבוכים קשים שלאחר לידה. לפחות 15% מתוך הלידות נמצאות בסיכון לסיבוכים קטלניים. נשים אשר שורדות סיבוכים אלו, לעיתים נדרשות לעבור טיפול ושיקום אינטנסיביים וארוכים ומתמודדות עם השלכות פיזיות, פסיכולוגיות, כלכליות וחברתיות. אף על פי שסיבוכים אלו אינם צפויים, כולם ברי טיפול.
המלצות לשמירה על בריאות האם

בריאות העובר והאם מתחילה בבריאות טרום הלידה. ארגון הבריאות העולמי (WHO) מציע שהצעד הראשון בקידום בריאות האם הוא תזונה מאוזנות הכוללת תערובת ירקות טריים, בשר, דגים, אגוזים, דגנים מלאים, פירות ושעועית. נוסף על כך, תוספי תזונה של ברזל וחומצה פולית מומלצים לנטילה על בסיס יומי. לתזונה והריון קשר ישיר, על כן תוספים אלו מומלצים גם על ידי ארגון המנתחים האמריקאי על מנת למנוע סיבוכי לידה בקרב אימהות ותינוקות כמו - תת משקל, אנמיה, לחץ דם גבוה ולידה טרם התאריך התקין. נוסף על תוספי תזונה שונים המועילים לבריאות, פעילות גופנית והפחתת קפאין הוכחו גם הם כמורידים את הסבירות לסיבוכים ומחלות בקרב הילוד. יתרה מכך, ארגון המנתחים האמריקאי ממליץ לנשים בהריון להימנע בכל אופן מאלכוהול וניקוטין, בכל דרך צריכה, כדי למנוע/ להוריד את הסיכויים של סיבוכים ומחלות בקרב הילוד. בלידות וגיאנליות בריאות, מומלץ לנשים ולילודים להישאר בבית החולים למשך 24 שעות לאחר הלידה כך שיוכלו לקבל טיפול מצוות רפואי בעת הצורך, אם יחול דימום או צירים שלאחר הלידה.
השפעות ארוכות טווח על האם

כ-75% מהנשים שמתו במהלך הלידה היו חיות כיום אילו היו מקבלות גישה לטיפול רפואי תקין. הסבירות שנשים אפרו-אמריקאיות ימותו מסיבוכים שלאחר לידה גבוהה באופן משמעותי מיתר הנשים.
יעדים לפיתוח בר קיימא

היעדים לפיתוח בר-קיימא (באנגלית: Sustainable Development Goals, SDGs) מתייחסים לפיתוח בינלאומי עתידי כפי שהוצעו על ידי סוכנויות של האומות המאוחדות. בנושא בריאות האם, מדינות העולם התאגדו על מנת לצמצם באופן משמעותי ושאפתני את אחוז התמותה בקרב אימהות ברחבי העולם עד 2030: "לצמצם את שיעור התמותה בקרב אימהות בעולם לפחות מ-70 מתוך 100,000 לידות, כשבאף מדינה ממוצע התמותה אינו יעלה על פי שניים מהממוצע העולמי."
הצעות לפתרונות

ארגון הבריאות העולמי מעריך שהעלות על מנת לספק תוכנית משפחתית בסיסית הן לאם והן לעובר היא כ-8 דולר לאדם בשנה.ארגונים ללא מטרות רווח רבים מנגישים מידע בנוגע למצבי חירום לידתיים עבור נשים במדינות מתפתחות. לאחרונה, האו"ם פתחו בקמפיין לעידוד האצת הפחתת שיעור התמותה בקרב אימהות באפריקה.
ראו גם

אימהות
עובר
לקריאה נוספת

מאמר על מחלות חניכיים בשלב מוקדם של ההיריון והסיכון להדבקת הילוד (אנגלית)
הערות שוליים

1 2  Skolnik Richard, Global Health 101, 4, Burlington: Jones & Bartlett Learning, 2019, עמ' 275–278
↑  McIntyre J, Maternal health and HIV
↑  National Institute of Dental and Craniofacial Research., Oral Health in America: A Report of the Surgeon General, Rockville, Maryland: U.S. Department of Health and Human Services., ‏2000
1 2  California Dental Association., "Oral Health During Pregnancy and Childhood: Evidence-based Guidelines for Health Professionals", 2010 (אורכב 25.05.2010 בארכיון Wayback Machine)
↑  Kim A. Boggess, James D. Beck, Amy P. Murtha, Kevin Moss, Maternal periodontal disease in early pregnancy and risk for a small-for-gestational-age infant, American Journal of Obstetrics & Gynecology 194, 2006-05-01, עמ' 1316–1322 doi: 10.1016/j.ajog.2005.11.059
↑  Kim A. Boggess, Burton L. Edelstein, Oral Health in Women During Preconception and Pregnancy: Implications for Birth Outcomes and Infant Oral Health, Maternal and Child Health Journal 10, 2006-9, עמ' 169–174 doi: 10.1007/s10995-006-0095-x
↑  Reitmanova S, Gustafson DL, "They can't understand it": maternity health and care needs of immigrant Muslim women in St. John's, Newfoundland, Maternal and Child Health Journal
↑  Santrock JW, Life-Span Development, New York: McGraw Hill, 2013, עמ' 82–83
↑  Medicines for Maternal Health, www.unfpa.org (באנגלית)
↑  Maternal health, United Nations Population Fund (באנגלית)
1 2  World Health Organization, "WHO recommendations on maternal health: guidelines approved by the WHO guidelines review committee"
↑  Know the Risks: E-cigarettes & Young People | U.S. Surgeon General’s Report, Know the Risks: E-Cigarettes and Young People | U.S. Surgeon General's Report (באנגלית)
↑  African Progress Panel, "Maternal Health: Investing in the Lifeline of Healthy Societies & Economies"
↑  NATIONAL PARTNERSHIP FOR WOMEN & FAMILIES, "Black Maternal Health Disparities", 2018
↑  Ali, Moazzam; Bellows, Ben (, "Family Planning Financing"
↑  UNFPA - Creating Good CARMMA for African Mothers, web.archive.org, ‏2010-10-20
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Map of countries by fertility rate (2020), according to the Population Reference Bureau
אישה בהריון מתעמלת
דוגמה לחניכיים מנופחות, תופעה שלעיתים קורית במהלך הריון
אישה בהריון אוכלת פירות טריים כחלק משמירה על תזונה טובה
טיפול מוכוון טראומה

טיפול מוכוון טראומה הוא גישה טיפולית המיועדת לטיפול בנפגעי טראומה מורכבת. טיפול בשיטה זו מספק מענה לכלל הסימפטומים המורכבים של הנפגע, מותאם אישית לצרכים וליכולות שלו, גמיש ומשתנה לפי הצורך. הטיפול משלב מגוון של פרספקטיבות, של תאוריות ושל מודלים קליניים ושם דגש על ביטחון, שיתופיות והעצמה ביחסים הטיפוליים. הייחוד של טיפול מוכוון טראומה הוא בהסתכלות הרחבה על השפעות הטראומה על האדם ועל חייו, ובהתאמת הטיפול וסביבת הטיפול להשפעות אלו. הטיפול מכיר בפוטנציאל לרה-טראומטיזציה בטיפול בגישות מסורתיות, ושואף לצמצם ככל האפשר את ההפעלה מחדש של מרכיבים טראומטיים במסגרת הטיפול, העשויים לשחזר את הטראומה.
רקע

הפרעה פוסט טראומטית מורכבת או טראומה מורכבת נגרמת בעקבות חשיפה כרונית, חוזרת ומתמשכת לאירועים פוגעניים, המסכנים את שלמותו הפיזית או הנפשית של הנפגע, ושאין ביכולתו להפסיק או לברוח מהם. טראומה מסוג זה מתאפיינת במגע מתמשך עם הפוגע ובציפייה מתמדת שהפגיעה תחזור. המונח נטבע לראשונה על ידי הפסיכיאטרית ג'ודית לואיס הרמן במטרה להבחין בינו לבין הפרעת דחק פוסט טראומטית שנובעת מאירוע טראומטי חד פעמי.
השלכותיה של הפרעת דחק פוסט טראומטית מורכבת גורמות לבעיות ביכולת לוויסות רגשי, למצוקות סומאטיות, להפרעות בזהות ובהתקשרות עם אחרים, להפרעות דיסוציאציה ולניכור רוחני. ילדים שחוו טראומה מורכבת סובלים מפגיעות התפתחותיות משמעותיות הכוללות התפתחות לקויה של המוח שאינה מאפשרת לאדם להיות ממוקד, חושב ובעל ויסות עצמי. טביעת מונח זה משמעותית בעקבות אופיו האינטגרטיבי, שאינו מתייג את הנפגעים. האבחנה מנטרלת את מושגי האבחון הפתולוגיים, כוללת בתוכה את הבנת האטיולוגיה הטראומטית ומוכוונת לדרכי טיפול מתאימות.